જો તમને પણ શ્વાસ ને લગતી તકલીફ હોય તો આ આસાન તમારી માટે છે » Rasoiniduniya
May 4, 2021 May 4, 2021 રસોઇ ની દુનિયા	bhujangasana benefits in gujarati, how to do bhujangasana and its benefits
ભુજંગાસનને કોબ્રા પોઝ પણ કહેવામાં આવે છે કારણ કે શરીરનો આકાર ફેણ ચડાવેલા સાપ જેવો દેખાય છે. ભુજંગાસન શરીર માટે ખૂબ ફાયદાકારક છે. તે ફક્ત શરીરને હળવું જ નહીં, પણ પીઠ, ગળા અને કરોડરજ્જુને મજબૂત બનાવે છે. આ આસન કરતી વખતે, ધીરે ધીરે શ્વાસ લેવો અને ધીરે ધીરે છોડવાનો છે. ચાલો જાણીએ ભુજંગાસન કરવાની યોગ્ય રીત અને તેના ફાયદા.
ભુજંગાસન કરવાની રીત : સૌ પ્રથમ પેટ ની મદદ થી જમીન પર સુઈ જાઓ. પગ એકદમ સીધા રાખો, પગ અને પગની ઘૂંટીને પણ સાથે રાખો. બંને હાથને બંને ખભા નીચે રાખો અને બંને કોણીને શરીરની નજીક રાખો.
લાંબા ઊંડા શ્વાસ લેતા, ધીમે ધીમે માથું, પછી છાતી અને પેટને પાછળની તરફ ઉઠાવો. હવે, બંને હાથના ટેકાથી, શરીરને ઉપરથી ઉપાડીને, કમરને પાછળની તરફ ખેંચો. બંને હાથ પર વજન આપીને સંતુલન રાખો. ધીમે ધીમે શ્વાસ લો, ઉપર તરફ જુઓ.
ભુજંગાસન કરવાના ફાયદા- આ આસનનો અભ્યાસ કરવાથી શ્વાસ સંબંધિત રોગોમાં ખૂબ ફાયદો થાય છે. થાક અને તાણથી મુક્તિ આપે છે. પીઠ, ગળા અને ખભાના દુખાવામાં રાહત આપે છે. કમરના ભાગ ને લચીલું બનાવે છે. પેટની ચરબી ઘટાડવામાં મદદ કરે છે.
આ લોકોએ ભુજંગાસન ન કરવું જોઈએ : સગર્ભા સ્ત્રીઓ અને જેમને પાંસળીમાં કોઈ તકલીફ હોય અથવા પેટનું ઓપરેશન થયું હોય, તેઓએ આ આસન ન કરવો જોઈએ. જો લાંબા સમય સુધી શરીરમાં કોઈ પીડા થાય છે, તો પ્રશિક્ષકના માર્ગદર્શન વિના આસન ન કરો.
તમને અમારી આ પોસ્ટ પસંદ આવી હોય તો તમે પણ ઘરે જરૂરથી ટ્રાય કરજો અને તમારા અભિપ્રાય અમને કમેન્ટ બોક્સમાં જરૂરથી જણાવજો. ગુજરાતી ભાષામાં આવી અવનવી માહિતી ઘરે બેસી જાણવા અને શીખવા માટે અમારાં Page" રસોઈ ની દુનિયા ને Like & Follow કરો. Follow કરવાં માટે અહી Click કરો રસોઈ ની દુનિયા.